**דניאלה – פגישה מספר 6**

דניאלה הגיעה היום מאוד עצובה – ספרה ששלוש החברות הכי טובות שלה מאז התיכון, מתרחקות ממנה והיא חשה כבר לא חלק – מרגישה שאינה שייכת.

היות ודניאלה מאוד מאוד רגישה, היא חווה הכל מאוד מאוד חזק.

ספרה על מסיבת פורים שהיתה שהיא נפגשה עם אותן 3 חברות, בתחילת הערב בביתן של אחת הבנות, וכבר שם היא הרגישה מאוד מרוחקת, כל הבנות מאוד החמיאו אחת לשניה ולה לא החמיאו.

יותר מאוחר באותו ערב, אחת הבנות שהיתה לגמרי שיכורה, שמה לה בתוך החולצה – צמר גפן על מנת שהחזה שלה ייראה יותר גדול, דניאלה אמרה – אני בחיים לא הייתי עושה דבר כזה לאף אחת, במיוחד לאור העובדה שהיא יודעת שאני ממש לא גאה בחזה הקטן שלי.

אירוע שלישי היה – שהבנות ביקשו שיצלמו אותן, אז אחת הבנות שנפרדה עכשיו מבן הזוג שלה, היתה ממש שבורה – אז הבנות אפשרו לה יותר להצטלם, וכאשר היא בקשה להצטלם, הן אמרו לה : "דניאלה תהיי יותר רגישה להדר – אם היא רוצה להצטלם – תני לה את כל הבמה.

כך שדניאלה עזבה את המסיבה – ולא ענתה לקבוצת הוואטסאפ 3 ימים לאחר מסיבת הפורים.

היא שאלה אותי – האם אני חושבת שהיא "רגישה מידי" או שהיא "לא נורמלית".

הזמנתי אותה להתבונן על סיטואציה מעמדה שניה – היא בחרה להיות בעמדה של הדר – שזה עתה נפרדה מהחבר שלה? ואז דניאלה אמרה – אני עכשיו מבינה שהיא רואה אותי כאחת שכבר נשואה, וכבר מסודרת מבחינת קריירה בתחום ההיי-טק, וכמו כן, עברתי לגור רחוק – הן כולן מת"א ואני מפ"ת.

כמו כן, לגבי האירוע של מילוי החזיה – היא הדר אמרה – פורים, קצת צחוקים וגם הייתי שיכורה...למה את כבדה כזו?

לגבי האירוע השלישי – של הצילומים – הדר אמרה בשמה של דניאלה – את הרי יודעת שנפרדתי מכפיר לאחר 6 שנים ואני על הפנים, וכל השנה האחרונה היינו כולנו רק עבורך, הן במסיבת הרווקות שארגנו לך והן את החלק האומנותי של החתונה.

לגבי עמדה שלישית – דניאלה כבר צחקה – אין לי ספק שאני רגישה מאוד, אבל אני גם צריכה תמיד לזכור שהחברות תשתנה לאור העובדה שעברתי להתגורר בפתח תקוה, נישאתי והן רווקות, וכמו כן, אני היום עובדת בחברת הייטק רצינית וגם לומדת בשנקר.

כמו כן, אני מתכוונת בשנה הקרובה – להביא ילד – זה דבר שבכלל ירחיק אותי מהן.

ולסיום אמרה – אשמור על הקשר ממקום יותר חופשי ואשתדל להנות מהחברות כל עוד אפשר.

להתבגר לפעמים זה גם להבין שחברות של תיכון – לא תשאר לתמיד.

דבר נוסף דניאלה אמרה – כאשר אני איתן באחד על אחד – אני מרגישה הרבה יותר טוב, אנסה את זה.

אגב, הטכניקה הזו של הרחקה – ממש נחמדה – אפשרה לי להכנס לפרופורציות, דבר שאני יודעת שאני חייבת ללמוד לעשות כבר לבד.